Bajarê Barcelona yê Katalonya de Fermandarê HPG’yî yê Eyaletê Mêrdînê Soro Amed ame vîrardene ke Sibate 2017 de dewanê Xerabê Bava û Talatê de operasyonî de şehîd bibi.
Bername hetê Platformê Azadî ra ame viraştene û da zanayene ke têkoşînê Hakî Karerî û Kemal Pîr ewro resto heta şorişgeranê Katalan û Îspanya.
Qiseykerdişan de ame vatene ke Baran Galîcîa û Kendal Ramon zî şehîdê enternasyonal ê Kurdistanî yê û nameyê xo tarîxê şorişê Kurdistanî de dayo nuştene.
Bernameyî de bale ameye antene bi serê tecrîdê serê Rayberê Şarê Kurdî Abdullah Ocalanî, grevê vêşanîye û rojeyê mergî.
